
Prome Minister Evelyn Wever-Croes: 


PRESUPUESTO A PASA CU MAYORIA 
ABSOLUTO 


Parlamento di Aruba, Diamars a aproba е presupuesto di crisis 
pa aña 2020 pa asina gobierno por subi mercado international 
y busca fondo pa asina yuda esnan cu ta mas afecta pe e 
crisis di Coronavirus. 


Den Parlamento como tambe den rueda di prensa di Gobierno 
di Aruba diamars, Minister di Finansa a splica e pasonan cu 
Gobierno ta tumando pa por atende cu e tema aki. Prome 
cos cu a haci desde 13 di maart cu Aruba a conoce su prome 
dos casonan ta pa haci e scenarionan visibel pa cu cuanto 
e impacto financiero ta bay ta pa pais Aruba. E scenarionan 
of calculacionnan aki a ser haci conhuntamente cu Banco 
Central, informacionnan di SEP y di IMF. 


E di dos paso ta busca fondo necesario urgente pa stabilisa e 
sistema pa asina como pais nos no kibra y nos por sigiu draai 
AZV, SVB y Gobierno. Pues na e fase ey nos ta aworaki y a 
acudi na Parlamento pa haya aprobacion. 


Diamars den oranan tempran di anochi, Parlamento a aproba 
e presupuesto u Gobierno mester cana e caminda normal di 
pidi e aprobacion na Conseho di Minister di Reino y despues 
bay busca riba e mercado internacional. 


Unabez cu esey ta haci, nos ta bay pa stap 3 cual ta baha e 
gastonan di gobernacion y adapta esakinan na e realidad nobo 
cu pais Aruba ta bay haña su mes aden, pasobra e efectonan 
di e virus no ta cos di awor pero algo cu lo dura hopi aña pa 
nos por sali di dje. 


Presupuesto 2020 ta inclui un pakete cu Gobierno a introduci 
pa trece alivio temporario riba tres tereno. Un tereno ta e 
desempleadonan pues personanan cu ta perde trabou a 
consecuencia di e crisis economico. Den e grupo aki Awg. 214 
miyon ta bay wordo inverti. E di dos ta e negoshinan chikito y 
mediano cu tin menos di 50 trahado. Den e grupo aki ta bay 
inverti Awg. 40 miyon. Y e di tres area ta pa nos cubri deficit 
adicional di e sistema di siguridad social di AZV y SVB cu Awg 
429 miyon cu nos ta calcula cu nan ta bay haña menos. Hunto 


e suma ta yega na Awg. 683 miyon. 


Pero, Prome Minister Evelyn Wever-Croes ta indica cu no ta 
esey so ta e necesidad financiero di Gobierno pasobra den 
e presupuesto ta inclui e reforma fiscal cu ta trece Awg. 103 
myon aden си по por sigui, e ta wordo para y Gobierno mester 
busca e placa ey di otro caminda. Tambe nos economia ta bay 
contrae, ta bay bira mas chikito e aña aki debi na e Coronavirus 
y p'esey mester bay presta placa pa cubri loke e economia no 
lo bay genera. 


Tambe door di e companianan y pagadonan di impuesto talvez 
no por bay cumpli cu nan pagonan di impuesto, Gobierno ta 
tene cuenta tambe cu un Awg. 250 miyon menos. Pues tur 
esaki ta pone cu si bo conta nan hunto, Aruba tin un necesidad 
financiero pa bay presta di Awg. 1.3 biyon. 


“E presupuesto a wordo aproba unanimamente. Mi tin cu 
gradici nos partnernan den coalicion cu a sostene esaki. 
Parlamentario independiente Sra. Daphne Lejuez tambe a 
sostene e presupuesto, fraccion di AVP a abstene di vota p'e 
presupuesto. Mi ta kere cu esakinan ta gestonan cu ta mustra 
e union cu nos mester tin pa combati e efectonan critico cu e 
virus aki ta bay ocasiona. 


Lamentablemente nos no ta logra e surplus cu tanto nos a 
desea, lamentablemente destino a dicidi diferente y aworaki 
mester bay presta Awg. 1300 miyon pa nos por cubri e 
efectonan di e crisis di Coronavirus. 


Pa pone den perspectiva, ya un par di aña pasa, Gobierno 
anterior a presta mas cu esaki pa construi careteranan etc, 
pero nos a logra bin bek y casi pa yega un aña completo cu 
un surplus. Mi tin confiansa cu di esaki tambe nos lo bounce 
bek pasobra nos ta un pueblo fuerte y resiliente. E bon ta cu 
e aprobacion di Parlamento nos por cuminsa busca fondo pa 
yuda tur esnan cu ta afecta pa e crisis aki”, Prome Minister a 
duna di conoce. 

Prome Minister Evelyn Wever-Croes: 


MINISTERNAN, PARLAMENTARIONAN Y 
EMPLEADONAN PUBLICO TAMBE MESTER 
HACI SACRIFICIO 


“Е crisis cu Aruba ta enfrentando ta un crisis sin precedencia 
y e unico forma pa nos sali di e crisis aki ta pa nos tur haci 
sacrificio”, esaki ta e mesahe cu Prome Minister Evelyn Wever- 
Croes a duna Parlamento durante tratamento di presupuesto 
diamars ultimo. 


Prome Minister a informa Parlamento cu e necesidad financiero 
pa por bringa e efectonan di e crisis aki ta enormemente di 
grandi y pa cu esaki Gobierno di Aruba mester bay presta Awg. 
1300 million. 


Sinembargo, Prome Minsiter a indica, e placa aki no ta 
suficiente y ta bay rekeri sacrificio di e sector publico. Ya ta 
bisto cu sector priva ta sacrificando. Miles di mama y tata di 
famia ta perdiendo trabou. Varios compania no lo wanta e sla 
aki nan y keda opera. Kiermeen sector priva ta haciendo di 
su parti y aworaki Gobierno ta bay traha riba e parti di sector 
publico. 


Minister di Finanasa a duna un splicacion amplio di e manera 
con Gobierno ta atendiendo cu e crisis aki. Esaki ta bay den 3 
fase. E prome fase ta cu hunto cu profesionalnan, institucionnan 
manera Banco Central, Central Bureau Statistiek y Directie 
Economische Zaken, asisti pa IMF y S&P, a yega na calculacion 
di e impacto aki. Basa riba e esfuerso conhunto y inmediato 
aki, a yega na e suma di Awg 1300 miyon. 


“Nos ta gradici Dios cu nos tin profesionalnan y nos sistemanan 
“in place' pa por a calcula esaki mesora, algo cu otro paisnan 
den region ainda no sa con pa cuminsa calcula”, Prome 
Minister a duna di conoce. 


Fase 2 ta pa busca e fondonan pa asina stabilisa e fondonan 
di AZV y SVB y tambe percura cu Gobierno tin fondo pa por 
sigui funciona. Esaki a haña aprobacion diamars 24 di maart 
di Parlamento. Gobierno di Aruba awor por cuminsa busca e 
fondonan aki. Unavez cu tin e fondonan aki y cuminsa yuda 
esnan afecta, Gobierno lo bay pa fase 3. 


Fase 3 kiermeen baha gastonan di Gobierno. Corta 
drasticamente den gastonan di Gobierno y ahusta e patronchi 
di gasto na e realidad nobo pasobra e realidad ta cu e virus 
aki lo cambia tur cos pa nos. Nada lo keda mescos. Den e 
caso aki Gobierno mester ahusta den e presupuesto tambe di 
acuerdo cu e situacionan nobo. 


Den esaki, Prome Minister a enfatisa cu si kier bay sigui funciona 
como Gobierno, Minister, Parlamentario y empleadonan publico 





mester bay entrega parti di nan salarionan y beneficionan. 
Pasobra Gobierno no ta bay tin placa pa por paga tur e 
gastonan. Esnan cu ta interesa pa sigui traha den servicio di 
Gobierno lo tin cu entrega pa por keda cu e trabou. Ta bay tin 
otronan cu talves no lo kier entrega y lo bandona servicionan 
di Gobierno talves pa busca otro oportunidad. 


Pero e realidad cu e crisis aki ta laga nos cu n'e ta cu nos 
tur mester bay sacrifica. Prome Minister a indica cu ainda 
no sa e cantidad di loke mester sacrifica pasobra esey ainda 
mester wordo calcula. Pero aworaki e urgencia ta pa yega na 
e fondonan pa stabilisa fondo di AZV y SVB pa asina Gobierno 
por funciona y yuda esnan cu mas mester aworaki door di e 
crisis. 


Prome Minister riba e sugerencia di Parlamentario Allan Howell 
pa Parlamentario y Ministernan entrega Awg 1000 pa luna pa 3 
luna, a duna di conoce cu aunke esaki ta un gesto noble, e no 
ta loke nos tin mester aworaki pasobra ta premira cu Minister 
y Parlamentarionan lo mester bay corta y entrega hopi mas cu 
Awg 1000 y hopi mas cu 3 luna. Pa esaki Gobierno mester di 
tempo y espacio pa haci e calculacionnan drechi y real pa no 
core haci cosnan adhoc cu no lo yuda mucho. 


“Lamentablemente e crisis aki ta forsa cu nos tur mester 
bay entrega. Gremionan ta reclama cu Gobierno no a haci e 
ahustenan y no a entrega. Pero nos no ta asina leu ainda. 
Tin demasiado aspecto di e crisis aki cu mester atende pareu 
cu nos no a logra yega aki nan ainda. Gobierno mester bay 
papia cu e sindicatonan prome y lo haci esey den e proximo 
dianan. Pero lamentablemente e crisis aki ta bay pone cu nos 
tur mester haci sacrificio pa nos sali fuerte bek como pais”, 
Prome Minister a enfatisa. 

DIENST TECHNISCHE INSPECTIES 





MINISTERIE VAN RUIMTELIJKE 
ONTWIKKELING, INFRASTRUCTUUR EN MILIEU 








Comunicado di Prensa DTI en conexion cu Corona Virus 

25 maart 2020 

Dienst Technische Inspecties ta anuncia den relación cu e 
crisis di Corona Virus cu tin cambio den nos servicio te pröximo 
aviso. 


DTI ta será pa publico te cu próximo aviso. 
Voertuigkeuring(keurmento di auto) 

- Actualmente no ta posibel pa haci afspraak pa keur auto 

- Afspraak nan haci caba lo wordo posponi pa un otro fecha 

- Pa información encuanto keurmento di auto y cambio di 
afspraak por tuma contacto na Tel: 5937947 of email na dti@ 
setarnet.aw 


Elektrokeuring (keurmento di coriente) 

- Keuring nan di coriente a wordo cancela. 

- Por tin exepcion pero esaki ta solamente den caso di 
emergencia y esaki lo wordo evalua. 

- E instalateur mester manda un petición na dti@setarnet.aw y 
informa e motibo di emergencia. 

- Pago nan lo mester wordo haci online via CMB account # 
28445509 cu e siguiente informacionnan: adres, nomber di 
cliente, nomber instalateur, Elmar nrs. 

- Pa mas información por tuma contacto na Tel: 5937930. 


Ss 
Afdeling ljkwezen (balans, pompstations) 
- Lo no acepta weeginstrumenten (balans) na DTI y no lo ijk 
op locatie. 
- Pa mas informacion por manda un email na: dti.ijking@gmail. 
com 
Afdeling Stoomwezen (instalacion di gas, keuring boilers, 
liften, kraan) 
- Lo sali solamente den caso di emergencia. 
- Pa mas informacion por tuma contacto na Tel: 5943775. 


Afdeling Veiligheidsinspectie(inspeccion di 
asbest, bedrijfsongeval) 

- Inspeccion di trabou nan lo no bai door temporalmente 
-losalisolamente den caso diemergencia (Bedrijfsongevallen). 
- Pa mas informacion por tuma contacto na Tel: 5937922. 


trabou, 


Pa mas información por email dti@setarnet.aw y facebook: 
Dienst Technische Inspecties. 


Den nomber di DTI nos ta pidi nos disculpa pa cu esaki y ta 
spera di por conta cu e cooperaciön di Pueblo di Aruba. Nos ta 
pidi pa sigi e instruccionnan di DVG . SIGURIDAD NA PROME 
LUGAR! 

MINISTER XIOMARA MADURO 


MINISTER di Finansa, Asuntonan Econi y Cultura 

Minister Xiomara Maduro: 


GOBIERNO TA TUMA PASONAN SEGUN 
PRIORIDAD PA ENFRENTA E CRISIS DI 
COVID-19 


Durante e Reunion Publico pa trata Presupuesto 2020 Minister 
Maduro a duna un splicacion tocante di e pasonan cu Gobierno 
ta tuma segun prioridad pa enfrenta e crisis di COVID-19. 


Scenarionan di e impacto financiero y economico 

E mandatario a informa cu e prome paso cu Gobierno a tuma 
ta pa haci scenarionan 

visibel di e impacto financiero y economico pa Pais Aruba. 
Expertonan financiero y economico a inventarisa e efectonan cu 
e crisis di COVID 19 lo bay tin riba Pais Aruba. E profesionalnan 
a haci uso di e Cuentanan Nacional cu a ser publica aña pasa 
pa Oficina di Estadistica y tambe a haci uso di e modelo macro 
economico MARUBA desaroya pa Departamento di Asuntonan 
Economico pa pora hacie pronosticonan economico necesario. 


Busca fondo pa stabilisa e sistema 

Di dos paso cu Gobierno ta tuma ta pa busca e fondonan 
necesario pa stabilisa e sistema di seguridad social pa asina 
sigura entrada pa SVB, AZV y Gobierno. Banda di esaki 
Gobierno kier brinda alivio na esnan cu ta perde trabou y na 
negoshi chikito y mediano. Gobierno lo busca e fondonan aki 
riba mercado internacional y lo pidi ayudo tambe na Hulanda 
pa por haya fondo di ayudo y/of fianza. E mandatario a informa 
cu Banco Central di Aruba tambe a traha su analisis economico 
y financiero di e efecto di Covid19 y a brinda su conseho na 
Gobierno riba e fondonan cu Aruba por busca via Hulanda. 


Baha gastonan di gobernacion 

E di tres paso cu Gobierno ta tuma ta pa baha e gastonan di 
gobernacion y adapta esakinan na e realidad nobo cu Pais 
Aruba ta bay haya su mes aden. Dentro di poco Gobierno lo 
presenta e detayes di e decisionnan cu ta bay wordo tuma pa 
baha gasto di personal y gasto di servicio y producto. 


Apoderacion pa busca fondo nesesario 

E ta masha importante pa pasonan 1 y 2 keda ehecuta cu 
prioridad. Pa ehecuta e pasonan 1 у 2 ta necesario pa Gobierno 
haya apoderacion di Parlamento pa por bay busca e fondonan 
necesario. Awor cu Presupuesto 2020 a keda aproba pa 








Parlamento, Gobierno ta aserca Conseho di Minister di Reino 
pa haya e apoderacion conforme articulo 29 di Statuut pa 
subi mercado internacional y sigura e fondonan pa satbilisa 
e sistema di seguridad social y brinda alivio pa e promer 3 
luna. Gobierno na mesun momento ta aserca Hulanda tambe 
a base di articulo 36 pa por haya e fondonan necesario pa 
por enfrenta e COVID19 crisis. Manera cu keda cla cu esaki, 
Gobierno lo pasa pa tuma stap 3 pa adapta e gastonan di 
Gobierno na e realidad nobo pa nos Pais. 

MINISTER MADURO HUNTO CU SU 
PERSONAL A PARTICIPA NA E TRAINING 
“EDUCA CU CULTURA" 











Recientemente Minister di Cultura hunto cu personal di su 
Ministerio a asisti na un training 'Educa cu Cultura' presenta 
pa sra. Ghislaine Winterdaal, sra. Ruby Eckmeyer y sra. Ana 
Maria Hernandez. 

Meta di e training ta pa un y tur ta bon informa tocante e 
aspectonan mas importante di un Maneho Integral di Cultura 
di un pais y cua ta e rol di cada persona den esaki. 





E presentadonan a elabora riba e Maneho Integral di Cultura 
di Pais Aruba, cu a traha segun e Framework di UNESCO y 
CARICOM, den cualnan ta stipula con pa scirbi un Maneho 
Cultural. 

E participantenan a ricibi informacion tocante di e vision, mision 
y metanan di e Maneho Integral di Cultura di Pais Aruba, e 
beneficionan ora cu ehecuta un maneho integral y e retonan 
pa futuro. 

Alabes e trainernan a elabora riba e sectornan stipula den 
e Maneho Integral di Cultura di Aruba y su relacion cu e 
indicadornan manera menciona den e UN 2030 Agenda for 
Sustainable Development. Den e framework nobo di The 
Sustainable Development Goals (SDGs) cu a keda aproba na 
september 2015, tabata e prome biaha cu Nacionnan Uni a 
referi na e rol importante di cultura den e Agenda Internacional 
pa Desaroyo Sostenibel (Culture 21). 





Lo bay duna e training 'Educa cu Cultura' tambe na otro 
departamentonan, instancianan, GO's y NGO's cu ta traha 
directamente of indirectamente riba tereno di cultura. Ta 
esencial pa tur esnan cu ta traha den ramo di cultura ta bon 
informa con pa ehecuta un Maneho Integral di Cultura. Despues 
си e training “Educa cu Cultura” tuma luga, expertonan di 
Kennis Instituut Erfgoed Nederland (KIEN) lo ofrece tambe un 
training riba e Convenio pa Salvagruadia Patrimonio Cultural 
Inmaterial, special ра tur funcionarionan publico di maneho y 
personanan cu ta traha den ramo di cultura na Aruba. 





Como e mandatario encarga cu cultura, Minister Maduro ta 
haya masha importante pa su persona hunto cu su personal 
por a sigui e training aki, pa asina su Ministerio ta bon informa 
tocante di e contenido di e Maneho Integral di Cultura di 
Pais Aruba. Minister di Cultura a gradici e presentadonan 
pa comparti e informacion valioso con na nivel internacional 
maneho di cultura ta standardisa y con UNESCO ta duna tur 
ingrediente (indicators) con pa traha cu Maneho di Cultura. 
E training ‘Educa cu Cultura' sigur ta recomendabel pa e 
desaroyo sostenibel di nos pais. 











(INLINE Y 


Diaranson 25 Maart 2020 

















Presupuesto | CAMBIO 


2 [] 2 2020 PRESUPUESTO 


COVID-19 











CAMBIO 
PRESUPUESTO 2020 


ERVICIO 


ENTRADA O 


AWG. 943 MIYON 


GASTO pio 
AWG. 2206 MIYON CUAL TA 24% 
IMPUESTO | 


DI NOS GDP 
DIRECTO 


FIANSA PA 





ESTUDIO 





INVERSION ЖЕЗ 








(INLINE 7 


Diaranson 25 Maart 2020 








PASONAN CU 
GOBIERNO TA TUMA: 


Haci e scenarionan visibel di e impacto 
Financiero y Economico pa Pais Aruba. 





Busca e fondonan necesario pa stabilisa 
e sistema pa asina nos no kibra como 
Pais y keda draai SVB, AZV y Gobierno. 


Baha e gastonan di gobernacion y adapta 
esakinan na e realidad nobo cu Pais 
Aruba ta bay haya su mes aden. 














ALIVIO BRINDA PA GOBIERNO PA COVID-19 


Gobierno ta pone 683 miyon _ 
disponibel ра trece alivio temporario па: 


9 

NOTA DI CAMBIO 
PRESUPUESTO 2020 


Entrada di Gobierno to cay atras 
cu 627 miyon Florin. 





REFORMA FISCAL fase 2 ta wordo para. 
е 103 MIYON FLORIN 


ECONOMIA ta contrae. 
е 274 MIYON FLORIN 


RISICO LATENTE cambio di cumplimento 
di pago di impuesto. 
• 250 MIYON FLORIN 











NOTA DI CAMBIO 
PRESUPUESTO 2020 


Gastonan di Gobierno ta subi 
си 704,5 miyon florin. 


PAKETE DI ALIVIO COVID-19. 
+ 683 MIYON FLORIN 






) SUBIDA DI INVERSION pa stimula Economia. 
е 40 MIYON FLORIN 


RISICO LATENTE pago acelera pa PPP 
Watty Vos Boulevard. 
е 1,5 MIYON FLORIN 

NOTA DI CAMBIO 
PRESUPUESTO 2020 





GDP ta cay си 44,4%, 


~ SURPLUS di 46 miyon ta bira 
=? DEFICIT di 1,3 biyon of 1300 miyon. 








NECESIDAD FINANCIERO ta bira 
1,6 biyon of 1600 miyon florin. 

Veterinario oficial Irene Croes: 


COVID-19 Y BO MASCOTA 


E manera cu COVID-19 ta plama ta resultado di transmision 
entre hende cu hende. Te cu e fecha di awe no tin ningun 
evidencia cu mascota ta plama e malesa. 

Berdad cu infeccion cu coronavirus (CoV) ta comun den hende 
y den bestia, pero tin hopi diferente tipo di corona virus y 
solamente algun tipo ta un “zoónose”, pues transmitible entre 
hende cu bestia. 


Scientificonan ta opina cu e corona virus cu ta causa COVID-19 
(SARS-CoV-2) por ta number 7 di e famia di coronaviridae cu 
ta un гобпозе door cu e tin Пор! similaridad cu un coronavirus 
cu ta wordo haya den un di e especienan di raton di anochi 
(Rhinolophus spp.) pero no tin evidencia scientifico suficiente 
pa por identifica e origen di e corona virus nobo aki of pa splica 
e ruta original di transmision for di animal pa hende. 


Tin tipo di CoV cu ta afecta specificamente cacho so (Canine 
CoV) y tin cu ta afecta pushi so (Feline CoV); esakinan no por 
wordo transmiti pa hende. 


Na Hong Kong, 3 cacho a wordo poni den cuarantena di cual 
2atest positivo pa cu e CoV nobo aki cu ta causa COVID-19. 
E prome a wordo poni den cuarantena ora su дойо a wordo 
hospitalisa pa via di COVID-19. Den vuarantena a test e 
cacho y e tambe a test positivo pa e CoV nobo aki. Door di 
esaki autoridadnan a dicidi di tuma e medida cu tur cacho di 
personanan cu wordo diagnostica cu COVID-19 lo wordo poni 
den cuarantena pa test. Asina nan a guarantine 2 otro cacho di 
un otro pashent di COVID-19, di cual 1 so a test positivo. 


Niun cacho cu a test positivo a bira malo di e virus aki cu ta 
causa COVID-19 den hende. 

Segun informacion oficial di OIE (World Organization for Animal 
Health) ta trata di contacto hopi intimo di дойо cu mascota си 
lo por a transmtti e virus pa e nanishi di e cachonan, pero mas 
investigacion ta tumando luga riba esaki. 


Veterinario oficial Irene Croes: “Aki na Aruba cachonan tin 
diferente rol den nan famia. E relacion por ta uno intimo como 
“gezelschapshond” of uno menos intimo como “waakhond”. 
Tur regla basico di hygiena mester wordo considera ora di 
atende cu bo mascota. Si bo tin COVID-19 ta recomendabel 
pa bo limita contacto cu bo mascota of laga otro hende atende 
cu bo mascota pa bo. Si no tin otro hende pa atende cu ne, 





corda laba man frecuentemente prome y depues di atende cu 
ne y si por, bisti un mondkapje tambe, pero sigur: no sunchi e, 
no lag'e lembe bo cara ni boca ni nanishi y no dun'e resto di bo 
cuminda. Tur esaki pa evita contagio pa bo cacho.” 


E prome cacho di Hong Kong cual tawata un Pomeranian di 17 
aña, а wordo entrega бек na su famia den bon salud despues 
di a test 2 biaha negativo. Berdad e la fayece despues di algun 
dia, pero considerando su edad y cu aparentemente su doño 
stima a fayece di e COVID-19, ta hopi mas probable cu e la 
fayece di algun condicion medico pre-existente of di tristesa, 
contrario di informacion inoficial cu tawata circula den rednan 
social cual tawata specula cu e lo a muri di COVID-19. 


Segun informacion di e departamento AFCD di Hong Kong 
(Agriculture, Fisheries and Conservation Department), e di 2 
cacho cu a test positivo ta un Duitse Herder y esun cu a test 
negativo ta un mixed breed. 


“Ма Aruba nos tin Пор! cacho споуо tambe, pues mixed breed, 
pues no tin ningun necesidad di deshaci di bo mascota den e 
panico pa си е corona virus aki, pasobra esey ya caba ta un mal 
custumber cu hopi doño tin ora nan no kier nan mascota mas. 
Manera OIE ta bisa, no por hustifica pa tuma medida contra 
ningun mascota cu por compromete nan bienestar. Stima bo 
mascota. Den e tempo dificil aki di social distancing, e amor 
incondicional cu bo ta ricibi a cambio ta hopi bon bini. Si bo no 
tin un mascota y bo ta un doño responsabel, nos shelternan ta 
yen di candidato cu bo lo por adopta pa brinda bo e amor ey”, 
segun Irene Croes. 

MINISTER di Asunto Social y Labor 

GOBIERNO DI ARUBA 


ANUNCIO GENERAL DI MANEHO 





PAKETE di Flexibilisacion presenta pa Minister di Asunto Social y Labor durante conferencia di prensa 
diahuebs 19 di maart 2020 pa e temporada di COVID-19. 


Tumando na cuenta e impacto cu e confirmacion di e casonan di COVID-19 na Aruba tin riba economia 
di nos pais, a dicidi di introduci un pakete di flexibilisacion pa un period di 3 luna, cuminsando entrante 
1 di april 2020, pa asina brinda tanto e dunador di trabou como e trahador, e sosten necesario pa surpasa 
e periodo critico aki. 


Punto di salida di Gobierno di Aruba ta keda cu e consecuencia di e crisis aki ta bai wordo carga door 
di un y tur, sin excepcion, y ta un responsabilidad colectivo, cu otro palabra, TUR partido, sin 
excepcion, mester duna su maximo pa enfrenta e crisis aki. 


Gobierno di Aruba, entre otro, ta duna posibilidad na e dunador di trabou y trahado pa aplica pa un 
compensacion for di e Fondo di Asistencia Social di Emergencia (FASE) pa cubri entrada di 
trahadornan cu como consecuencia di reduccion di oranan di trabou ta bai ricibi menos di Awg. 950,00 
pa luna, 


Pa un dunador di trabou por haci uso di e diferente medidanan cu Gobierno di Aruba a introduci 
recientemente, incluyendo e posibilidad di aplica pa e Fondo di Asistencia Social di Emergencia 
(FASE) pa su trahadornan, mester tene na cuenta cu e dunador di trabou primeramente tin un 
responsabilidad social di duna maximo siguridad na su trahadornan. 

A. 
B. 


Atentamente, 


Pa por aplica pa FASE como tambe Нас! uso di e pakete di medida Gobierno di Aruba, pa medio di e 
diferente instancianan, lo bin cu e siguiente condicionnan pa e dunador di trabou: 


E dunador di trabou ta paga e empleado su salario pa luna di maart 2020; 

E dunador di trabou mester presenta un plan di accion concreto con е ta pensa di atende cu е 
consecuencia financiero cu a wordo causa door di COVID-19, tumando na cuenta e interes di su 
empleadonan; 

E dunador di trabou, segun su forza financiero, mester demostra di por aplica flexibilisacion di 
orario di trabou parcial prome cu aplica reduccion di ora completo; 


. Den caso cu no cumpli cu e puntonan antes menciona no lo bin na remarca pa e compensacion a 


base di FASE y e trahador lo mantene e derecho di reclama pago di su salario for di e dunador di 
trabou. 


Tumando na cuenta cu a cumpli cu tur e condicionnan stipula ariba, e pakete di flexibilisacion ta consisti 
di lo siguiente. 


Ley Laboral: 





Flexibilidad di oranan di trabou a base di necesidad individual demostra door di e empresa; 

E trahador ta mantene e derecho pa ricibi pago ра e ora cu e traha — esaki di mutuo acuerdo 
entre e dunador di trabou y e trahador; 

Ta urgi e dunadornan di trabou pa mantene contractonan laboral vigente; 

Ta recomenda pa duna trahadornan vakantie cu pago prome cu aplica pa flexibilidad di orario 
di trabou, esaki manteniendo un “buffer” di 5 dia di vakantie pa e trahador; 

Sin cumpli cu tur e condicionnan ariba menciona, y si no por demostra e necesidad (financiero) 
pa termina contratonan laboral, peticionnan pa ontslagvergunningen cu ta wordo entrega na 
Directie Arbeid en Onderzoek no lo wordo honra; 

Temporada di e pakete: di 1 april 2020 te cu 30 di juni 2020. 


Nota: Fecha pa entrega ultimo aplicacion (pa bin na remarca pa e asistencia social den luna di juni 2020 
ainda) lo ta 1 juni 2020. 


Oranjestad, 23 di maart 2020 

Minister Xiomara Maduro a anuncia 
productonan cu lo wordo regula DESDE 


PRODUCTONAN 
TEMPORAL 


DESINFECTANTE PA == PERSONAL 


HANDSANITIZER — ALCOHOL70% GLACIAL HABON kattad LYSOL WIPES 














DESINFECTANTE PA UZO DOMESTICO 










BEBIDANAN PAPEL DI WC EKIPO DI PROTECCION 
CU TA CONTENE ELEKTROLYTEN (MASKS, GLOVES) 
BRUKI PA BABY BABY WIPES DRIED FRUIT 








CORNFLAKES PLAIN FROZEN FRUITS FROZEN 
CHICKEN WHOLE LEGS Y CHICKEN WINGS 

